laion/Wikipedia-Exotic huggingface dataset:
פרעיים

פִּרְעִיִּים (שם מדעי: Hypericaceae) היא משפחה של צמחים עשבוניים חד-שנתיים או רב-שנתיים, תת-שיחים, שיחים ולעיתים רחוקות מאוד עצים. תפוצת מיני המשפחה משתרעת כמעט בכל העולם, למעט אזורים קרים מאוד או יבשים מאוד, כאשר רובם מצויים באזורי האקלים הטרופיים, למעט מינים מסוימים מהסוג פרע (Hypericum). משפחת הפרעיים כוללת 6 סוגים ו-620 מינים, מהם 512 משתייכים לסוג פרע. בישראל וסביבתה ובסיני מיוצגת משפחת הפרעיים על ידי 10 מיני בר מהסוג פרע בלבד, ועוד 13 צמחי תרבות שגם הם משתייכים לאותו הסוג. להכרת המורפולוגיה, מקור השם המדעי והעברי, והמינים בישראל, ראו בערך פרע. על פי החלוקה המסורתית, מִשְׁפַּחַת הַפִּרְעִיִּים שויכה לסדרה נפרדת הנקראת על שמה. בחלוקה הסיסטמטית של קבוצת APG פוצלה סדרה זו, ומשפחת הפרעיים משויכת מאז שנת 2003 לסדרת המלפיגאים (Malpighiales) יחד עם עוד 35 משפחות, לרובם אין נציגים בישראל. סדרה זאת היא חדשה למדי, שיוסדה עקב מחקרים פילוגנטיים של השנים האחרונות, זו אחת הקבוצות הראשונות בטקסונומיה, שלא הוגדרה בעזרת מורפולוגיה, לכן, בין המשפחות הכלולות במלפיגאים אין דמיון מורפולוגי ניכר, אך קיים ביניהן דמיון גנטי. הסוג פרע והקרובים לו סווגו כתת-משפחה במִשְׁפַּחַת הַשְּׁרָפִיִּים (Clusiaceae, שם נרדף Guttiferae). ההחלטה להפריד בין משפחת Clusiaceae (או Guttiferae) לבין Hypericaceae התקבלה בעקבות מחקרים פילוגנטיים ושימוש בטכנולוגיות מתקדמות של ניתוח DNA. תהליך זה התרחש בעיקר במהלך שנות ה-90 ותחילת שנות ה-2000, כאשר החלו להשתמש בשיטות מולקולריות כדי לבחון את הקשרים האבולוציוניים בין הצמחים. פיצול זה קיבלה תוקף סופי עם פרסום מערכת המיון העדכנית של צמחים בעלי פרחים (APG - Angiosperm Phylogeny Group), אשר מהדורתה הראשונה פורסמה ב-1998 והמהדורה השלישית שפורסמה בשנת 2009 אשררה את הפיצול בין משפחת הפרעיים למשפחת השרפיים. מדיה וקבצים בנושא פרעיים בוויקישיתוף פרעיים, באתר ITIS (באנגלית) פרעיים, באתר NCBI (באנגלית) פרעיים, באתר האנציקלופדיה של החיים (באנגלית) פרעיים, באתר Tropicos (באנגלית) פרעיים, באתר GBIF (באנגלית) פרעיים, באתר IPNI (באנגלית) .Hypericaceae Juss, POWO plants of the World Online. Published on the Internet .Hypericaceae Juss, WFO: World Flora Online. Published on the Internet, ‏6-2024 פרעיים, באתר צמחיית ישראל וסביבתה דרור מלמד, משפחת הפרעיים, באתר צמח השדה מיכאל זהרי, כל עולם הצמחים, תל אביב: עם עובד בע"מ, 1982, עמ' 370 ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
האיגרת השלישית אל הקורינתים

האיגרת השלישית אל הקורינתים היא איגרת המשויכת לשליח פאולוס (שאול התרסי). בראשיתה של האיגרת נכתב כי פאולוס היא כותב האיגרת, אולם ככל הנראה מדובר באיגרת פסאודואפיגרפית. ההעתק הקדום ביותר של האיגרת שנשתמר הוא פפירוס בודמר מס' 10. אין מדובר באיגרת השלישית אל הקורינתים (מוזכרת באיגרת השנייה אל הקורינתים 2 ד' ו-ז' 8 -9) אשר נכתבה על ידי פאולוס ולא שרדה עד ימינו. החל מהמאה הרביעית נחשבה האיגרת בקרב הכנסיות המערביות (הכנסייה הקתולית) כאיגרת אפוקריפית (איגרת שלא הפכה לחלק מהברית החדשה) מאחר שזהות מחברה לא הובררה. לעומת זאת, בכנסיות המזרחיות היוותה האיגרת חלק מכתבי הקודש - בכנסייה הסורית-אותודוכסית התייחס אפראהט אל האיגרת כקדושה (בשנת 340 לערך) ואפרים מסוריה התייחס אלה כחלק מספרי הברית החדשה (373 לערך). האיגרת הופיע כחלק מהתנ"ך הארמני בשנת 1666 וכספר חיצוני בתנ"ך זה משנת 1805. האיגרת מנסה לתקן אי הבנות שנבעו מהאיגרת הראשונה והאיגרת השנייה לאחר תפוצתן של אלה, וכן בעקבות איגרת הקורינתים אל פאולוס (אף היא איגרת חיצונית שלא הפכה לחלק מהברית החדשה). האיגרת יצאה לתקוף טענות גנוסטיות שנפצו בהסתמך על ציטוט מהאיגרת הראשונה המציינת כי גוף האדם ודמו אינם יכולים לרשת את ממלכת האל, ובעקבות הפסוק נטען שממלכת השמים אינה גשמית אלא רוחנית. איגרת זו מנסה לסתור את הטענות הגנוסטיות. באמצעות תקיפה זו ניתן לתארך את האיגרת לשנת 160–170 לערך.
איגרת הקורינתים אל פאולוס

איגרת הקורינתים אל פאולוס היא איגרת הממוענת אל השליח פאולוס (שאול התרסי) בעקבות האיגרות שכתב (האיגרת הראשונה והאיגרת השנייה). איגרת זו לא נכנסה כספר קדוש אל הברית החדשה. בעבר הייתה חלק ממעשי פאולוס (ספר חיצוני לברית החדשה) אולם בהמשך הופרדה מספר זה והפכה לאיגרת עצמאית. האיגרת מתארת תורות שונות ודעות שונות כגון תורתו של שמעון הקוסם הכוללת את הטענה שהאל אינו כל יכול, שישו לא קם לתחייה, וכי אינו אל (דוקטיזם) וכן כי המלאכים או השטן הם שבראו את העולם (תאוריית בורא עולם של הגנוסטים). בעקבות איגרת זו נכתבה האיגרת השלישית אל הקורינתים הבאה לתקוף את תוכנה של איגרת הקורינתים. האיגרת היוותה קריאת תיגר על הנצרות, ונועדה שיענו לה - ככל הנראה כדי לאפשר תקיפה מסודרת של הדעות הדוקטיות והגנוסטיות. כבר בעת העתיקה היה ברור כי האיגרת מזויפת, אולם על אף זאת האיגרת והתשובה לה היוו חלק מהתנ"ך של הכנסייה הארמנית. תוכן האיגרת
סמל אוסטריה

עיצוב העיט שמופיע בסמל אוסטריה הנוכחי (ללא שלשלאות) הוכנס לשימוש בשנת 1919 לאחר התפרקות האימפריה האוסטרו-הונגרית, בתום מלחמת העולם הראשונה. העיט דו-ראשי, שסימל את האימפריה האוסטרו-הונגרית, הוחלף בעיט חד ראשי (עיט הרייך). על חזהו של העיט נמצא המגן הוותיק של דוכסות אוסטריה, ועיצוב בסיסי דומה היווה את הבסיס לדגל אוסטריה. העיט מחזיק בציפורניו מגל מוזהב (המסמל חקלאות) ופטיש מוזהב (המסמל תעשייה), ובעוד שבמבט ראשון הדבר מעלה אסוציאציות של קומוניזם, הכתר על ראשו מבהיר ששלושתם ביחד מסמלים את האחדות של המעמדות (העובדים, האיכרים והבורגנים). לאחר מלחמת האזרחים באוסטריה והפיכתה של אוסטריה לרפובליקה פשיסטית, הוחלף העיט החד־ראשי בעיט דו־ראשי, זאת לצד שינוי דגלה של אוסטריה. שרשראות הברזל הקרועות שעל רגלי העיט מסמלות את שחרור אוסטריה מהאיחוד עם גרמניה הנאצית (האנשלוס) (1938–1945) והם התווספו לסמל אחרי מלחמת העולם השנייה. דגל אוסטריה המנון אוסטריה מדיה וקבצים בנושא סמל אוסטריה בוויקישיתוף סמל אוסטריה ערך זה הוא קצרמר בנושא אוסטריה ובנושא סמלים. אתם מוזמנים לתרום לוויקיפדיה ולהרחיב אותו.
צנורות

צִנורות הוא קובץ סיפורים קצרים מאת אתגר קרת, שיצא לאור בשנת 1992. זהו ספרו הראשון של קרת, ועם צאתו לאור זכה לביקורות טובות אך נמכר רק בכ-800 עותקים. לאחר מכן פרסם קרת את "געגועי לקיסינג'ר" ומשזה הצליח, החלו להימכר מהדורות רבות של "צִנורות", שיצא בעקבות זאת במהדורה מעודכנת. הספר כולל 56 סיפורים קצרים ובהם הסיפורים: "יומולדת", "כוכי", "צפירה" ו"דבק מטורף" המשקפים ומבטאים את ההווי הישראלי, החל מיום השואה ועד איומים עקב הלשנה. מבחר סיפורים קצרים מתוך הקובץ "צִנורות" עובדו להצגה בשם זה. ההצגה עלתה לראשונה בסטודיו למשחק ניסן נתיב ת"א, ולאחר מכן בתיאטרון החאן בירושלים ובתיאטרון זיגוטה. יוצרי ההצגה: אילן תורן (עיבוד, בימוי ותפאורה), מרינה בלטוב (עיצוב תנועה), נדב ויקינסקי (מוזיקה) ויהלי תורן (הדרכה קולית). השחקנים הם בוגרי הסטודיו למשחק ניסן נתיב בתל אביב: ישי בן משה, קרן ברי, אילנית גרשון, בועז טרינקר, יואב דונט, אופיר נהרי, אורן סולו, ויטלי פרידלנד ועירית קשני. בשנת 2023 עלתה ההצגה המוזיקלית "חובזה" בהפקת תזמורת המהפכה ובבימויה של רוני ברודצקי, המביאה אל הבמה חמישה סיפורים קצרים מתוך "צנורות", בהשתתפות נגני התזמורת, זמרת אופרה ושחקני הקאמרי, הדור החדש. ההצגה עלתה בתיאטרון הקאמרי וכן במשכן האופרה במסגרת סדרת המהפכה. מיקי יונס, "צִנורות" סיפורי אתגר קרת, באתר "במרום" "ספר אחד - צינורות | אתגר קרת", הסכת באתר "כאן" נכנס לתוכנית הבגרות של משרד החינוך ציפי שוחט, צינורות, באתר הארץ, 16 בספטמבר 2007 מיכאל הנדלזלץ, אתנחתא של שפיות, באתר הארץ, 19 בדצמבר 2007 נתי אורנן, עכבר העיר תל אביב, להעיר אנשים מתרדמת עמוקה, באתר הארץ, 9 במרץ 2007 ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
אברהם (פירושונים)

אברהם הוא השם שניתן לאברם, אבי האומה היהודית. השם משמש הן כשם פרטי והן כשם משפחה. על פי נתוני הלמ"ס, נכון ל-2017, שם המשפחה אברהם הוא השביעי בשכיחותו בישראל, אחרי כהן, לוי, מזרחי, פרץ, ביטון ודהן. האם התכוונתם ל... אישים הידועים בשמם הפרטי אברהם: אברהם אבינו – ראו אברהם אברהם בן אברהם (הגרף פוטוצקי) – אחד מגרי הצדק הנודעים בהיסטוריה היהודית המקורב והחביב מאד על הגאון מווילנא שביקש להיקבר לידו רבי אברהם אחי הגר"א – אחי הגר"א ומחבר ספר "מעלות התורה" רבי אברהם בן רמב"ם – בנו של הרמב"ם רבי אברהם מן ההר – מחכמי מונטפשלייר שבחבל פרובנס שבדרום צרפת במאה ה-14 אברהם – כדורגלן ספרדי אישים ששם משפחתם אברהם איתן אברהם – קצין במילואים בצה"ל בועז אברהם – קצין בצה"ל במילואים חיים אברהם – סופר ילדים ומשורר ישראלי. אביו של החייל החטוף בני אברהם ירון אברהם – עיתונאי מאיה אברהם – זמרת ישראלית מיכאל אברהם – פיזיקאי, רב והוגה דעות ספנסר אברהם – עורך דין, סופר ופוליטיקאי אמריקאי פ. מארי אברהם – שחקן קולנוע אמריקאי מפיטסבורג פנסילבניה זוכה פרס אוסקר פאל אברהם – מלחין, ומנצח יהודי-הונגרי צליל אברהם – עיתונאית ומגישת הסכתים ישראלית רוחמה אברהם – שרת התיירות, השרה המקשרת בין הממשלה לכנסת, וחברת כנסת מטעם קדימה גאוגרפיה בית אברהם קריניצי בית אברהם שפירא בית אברהם פוגל בית אברהם (חסידות) – חסידות על שם הראי"ה קוק בית אברהם (ישיבה) – ישיבה ירושלמית ביתא אברהם גן אברהם – גן ציבורי הממוקם משני צדיו של רחוב שרת (בעבר רחוב הקשת) ברמת גן. הגן השוכן על גבעת כורכר הוקם בשנת 1936 ונקרא על שמו של ראש העיר המיתולוגי של רמת גן אברהם קריניצי באר אברהם – אתר ארכאולוגי בעיר באר שבע על שם אברהם אבינו כפר אברהם – מושב עובדים מיסודו של הפועל המזרחי, כיום שכונה בצפון העיר פתח תקווה כרם אברהם – שכונה בירושלים, הנמצאת בצפון-מרכז העיר, בין שכונת גאולה, מחנה שנלר, ותל ארזה, שכונת הבוכרים, שכונת נוה צבי מעלה אברהם – דרך העולה מקרקעית המכתש הגדול אל שפת המכתש, סמוך לפינתו הדרומית-מערבית ניר אברהם – מושב לשעבר בחבל ימית ממערב לאוגדה שדי אברהם – מושב בחבל שלום, כ-10 קילומטר מדרום-מערב לצומת גבולות אחר הסכמי אברהם – מספר הסכמים לנירמול היחסים שבין ישראל למספר מדינות ערביות חזון אחרית הימים של אברהם – אחד מן הספרים החיצוניים, המתאר את חזון אחרית הימים של אברהם אבינו יוזמות אברהם – עמותה יהודית־ערבית צוואת אברהם – אחד מן הספרים החיצוניים, המתאר את צוואתו האחרונה של אברהם אבינו של אבות האומה קבוצת אברהם – קבוצת הכשרה של הפועל המזרחי שהוקמה בשנת 1935 על ידי ותיקי תנועות השומר-הדתי ובני-עקיבא בגליציה המזרחית שבפולין שיח אברהם – סוג במשפחת הוורבניים, הכולל בעיקר שיחים כאשר המלך נמרוד – שיר בלאדינו, המוכר גם כ"אברהם אבינו פדרא קרידו" אבראהים מגן אברהם (פירושונים) אברהמס – אברמוב, אברמוביץ, אברמסון אברהם בן אברהם אברהמסון אברהמיאן אברמובסקי אברמישווילי (აბრამიშვილი) - שם משפחה גאורגי אברמסקי דתות אברהמיות אישים ששמם הפרטי הוא אברהם אישים ששמם הפרטי הוא אברם https://www.cbs.gov.il/he/mediarelease/Pages/2019/שמות-משפחה-בישראל-2017.aspx
סמל איי בהאמה

סמל איי בהאמה מורכב ממגן אשר נתמך על ידי פלמינגו מימינו ודג חרב משמאלו. בראש הסמל ישנה קונכייה המסמלת את מגוון החיים הימי הרב שיש בשרשרת האיים של בהאמה. הקונכייה נמצאת על קסדה ותחתיה המגן עצמו אשר במרכזו הסמלים של המדינה – השמש והאוניה. האוניה היא הסמל הראשי שעל המגן והיא מסמלת את הסנטה מריה של כריסטופר קולומבוס, והיא מפליגה תחת השמש שנמצאת תמיד מעל המדינה. החיות שתומכות במגן מצדדיו הן החיות הלאומיות של מדינת האיים. אספקט מעניין של הסמל הוא שהפלמינגו עומד על אדמה ואילו הדג חרב עומד על מים, מה שצביע על הגאוגרפיה של האיים. תחת המגן ובעלי החיים ישנה כרזה ועליה רשום המוטו הלאומי של המדינה – "קדימה למעלה הלאה יחדיו". הצבעים המגוונים של הסמל התכוונו ליצור את תחושת העתיד הבהיר לאיים, והם לא שונו לצבעים פחות בהירים בגלל המשיכה של התיירים אליהם. מדיה וקבצים בנושא סמל איי בהאמה בוויקישיתוף ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
האיגרת אל הלאודיקיאנים

האיגרת אל הלאודיקיאנים היא איגרת חיצונית, שאינה חלק מספרי הברית החדשה - כתבי הקודש של הנצרות. האיגרת משויכת לשליח פאולוס (שאול התרסי) וממוענת לכנסייה הנוצרית בלאודיקיאה. האיגרת מוזכרת באיגרת אל הקולוסים המהווה חלק מספרי הברית החדשה. מספר איגרות הנושאות שם זה התקיימו בעת העתיקה, אולם כבר בעת העתיקה היה ברור שהן מאוחרות וכי לא נכתבו על ידי פאולוס. פאולוס, המכונה "השליח אל הגויים", כתב מספר איגרות לכנסיות שונות אשר ייסד ביוון ואסיה הקטנה. מרבית איגרות אלה שרדו ומהוות חלק מהברית החדשה. באיגרת אל הקולוסים נאמר: "אחרי שמכתב זה הוקרא לכם, דאגו לכך שהוא יקרא גם בכנסייה של הלאודיקיאנים, וכי הם יקראו לכם את האיגרת נשלחה אליהם" (קולוסים, ד', 16). יש חוקרים הסבורים כי האיגרת שנשלחה אל הלאודיאינים היא למעשה האיגרת אל האפסים. מרקיון סבר כי רק השליח פאולוס הבין את תורתו של ישו ולכן כלל בקאנון של ספרי הברית החדשה שיצר רק את הבשורה על-פי לוקאס ואת איגרות פאולוס שאף הן נערכו והוסרו מהן פסקאות אשר לא התאימו לעמדתו. קאנון זה כלל גם את האיגרת אל הלאודיקאנים, אשר נכתבה על ידו או אשר התאימה לדעותיו. במספר גרסאות של הוולגטה מצויה איגרת בשם זה בת 20 פסוקים. גרסת איגרת זו נשמרה רק בלטינית ואין ספק שהיא פסאודואפיגרפית, ומורכבת מפסוקים שונים שנלקחו מאיגרות פאולוס האחרות (המקוריות). האיגרת הוצאה מהקאנון של הברית החדשה, מאחר שהיא כוללת רק פסוקים המפורטים בספרים אחרים, ואין בה כל דוקטרינה מקורית. איגרת זו לא הופיע בגרסאות ביוונית של הברית החדשה.
מוזיאון האצ"ל

מוזיאון האצ"ל שוכן במצודת זאב בתל אביב ומוקדש להנצחת הארגון הצבאי הלאומי בארץ ישראל, מפקדיו, לוחמיו ופעולותיו. במוזיאון מוצגים פריטים שונים - מסמכים, קטעי עיתונות, צילומים, כלי נשק, דגמים אור-קוליים, תמונות וסרטים - הקשורים בפעילות האצ"ל במהלך 17 שנות קיומו. בשנת 1980 נתן משרד הביטחון את הסכמתו להקמת המוזיאון. הקמת המוזיאון נעשתה בשנים 1985–1991 על ידי אליעזר ויסהוף וצוותו. המוזיאון מחולק למספר אגפים: מבוא - אגף בו מוצגים תולדות הארגון הצבאי הלאומי מהקמתו ב-1931. פעולות - אגף המתעד את מבצעי האצ"ל השונים ובהם הפריצה לכלא עכו. מחנות המעצר - אגף המוקדש למחנות המעצר בארץ ישראל ובחו"ל בהם נכלאו חברי הארגון. באגף מוצגות גם התעודות המזויפות ששימשו את גולי אצ"ל ולח"י שברחו ממחנות המעצר באפריקה. אגף הקרנה - אגף בו מוקרנים סרטים רבים על האצ"ל ובהם סרט מקורי הממחיש את פעולות האצ"ל, שהוקרן בזמנו בארצות הברית במטרה לגייס כספים למאבק. מוזיאון האצ"ל בתש"ח ארגון צבאי לאומי אתר האינטרנט הרשמי של מוזיאון האצ"ל האתר של מוזיאון האצ"ל http://etzelmembers.org.il מוזיאון אצ"ל יוקם במסגרת מוזיאון צה"ל, מעריב, 8 בדצמבר 1980
פרשינג (פירושונים)

האם התכוונתם ל... ג'ון פֵּרְשִׁינְג ("בלאק ג'ק"; 1860–1948) – גנרל הצבאות בצבא ארצות הברית, מפקד חיל המשלוח האמריקאי במלחמת העולם הראשונה קרויים על שם ג'ון פרשינג M26 פרשינג – טנק אמריקאי בינוני-כבד שיוצר בארצות הברית לקראת סוף מלחמת העולם השנייה פרשינג (טיל) (MGM-31) – משפחת טילים בליסטיים בצבא ארצות הברית מחוז פרשינג (נבדה) – המחוז האחרון שנוצר במדינת נבדה שבארצות הברית דרגת גנרל הצבאות היא הדרגה הגבוהה ביותר בצבא ארצות הברית, ופרשינג הוא היחיד שנשא בדרגה זו עוד בחייו.
מילאנזית

מילאנזית, הידועה גם כלומברדית מערבית היא שפה גאלו רומאנית (אנ') השייכת לשפות הרומאניות ולמשפחת על של שפות הודו-אירופיות, יש המחשיבים אותה כניב של הלומברדית. מקור השפה ודובריה באיטליה, והיא מדוברת באזורי לומברדיה ובעיקר בנפות מילאנו, מונצה-בריאנצה, וארזה, קומו, לקו, סונדריו ובחלק קטן מקרמונה (למעט קרמה וסביבותיה), לודי ופאביה; ובחלקים מפיימונטה (נובארה, ורבנו-קוסיו-אוסולה); בקנטון טיצ'ינו בשווייץ (ובחלקים מגראובינדן). לשפה מספר שמות, המתייחסים לאזור בו היא רווחת: מילאנזית (על שם דוכסות מילאנו) או אינזוברית (על שם אינזובריה והאינזובים), או צ'יזנבואנו ("בגדה הזו של נהר האדה"). השפה נחשבת מאז 1981 ל"שפת מיעוט" באיחוד האירופי ועל פי "הספר האדום", דו"ח אונסק"ו לשפות בסכנת הכחדה, לשפה הראויה להגנה מפני הכחדה. בעיני חלק מן האיטלקים, השפה נחשבת לניב של האיטלקית, אך זוהי למעשה שפה נפרדת. יש בה נקודות דמיון לצרפתית וניתן להבחין בין איטלקית ללומברדית המערבית, באוצר המילים, הפונטיקה והדקדוק. קיימים תת-ניבים רבים של לומברדית מערבית, בשל הגאוגרפיה ההררית באזור, כמו גם בשל היחידות הפוליטיות השונות להן היו שייכים האזורים והנפות. ערך זה הוא קצרמר בנושא שפות. אתם מוזמנים לתרום לוויקיפדיה ולהרחיב אותו.
סוזי מרוני

סוזן ג'ין "סוזי" מרוני (אנגלית: Susan Jean "Susie" Maroney; נולדה ב-15 בנובמבר 1974), היא שחיינית אוסטרלית למרחקים ארוכים. מרוני נולדה במדינת ניו סאות' ויילס שבאוסטרליה. היא נולדה עם שיתוק מוחין אך מעולם לא הזכירה זאת עד לשנת 2007. כטיפול למצבה, החלה ללמוד שחייה, כבר בגיל ארבע. עד מהרה השקיעה את עצמה, רובה ככולה, בעיסוק החדש שמצאה לעצמה. בגיל 14 החלה להתחרות בשחייה למרחקים ארוכים. לאחר שנכשלה במאמציה לסיים את בית הספר התיכון, בין היתר בגלל שיתוק מוחין ממנו סבלו היא ואחיה שון, התעמקה בתחום השחייה, מתוך רצון להגיע להישגים ייחודיים בתחום שחיית מרתון במים פתוחים. בשנת 1989, כשהיא בת 14 וכמה חודשים, זכתה להכרה הראשונה שלה כשחיינית למרחקים מרתוניים, כשסיימה במקום השלישי באליפות אוסטרליה לנשים בתחום זה. בשנת 1990 הייתה לאדם הראשון לשחות ממאנלי שבניו סאות' ויילס לדארלינג הארבור וחזרה, בשבע שעות. באותה שנה גם שברה את שיא המהירות לנשים בחציית תעלת למאנש, כשבתוך כך היא גם הופכת לאוסטרלי הצעיר ביותר שחצה אי פעם את התעלה. ב-2007 מכרה מרוני את סיפור חייה, כולל הגילוי על השיתוק מוחין לתוכנית טוק שואו בטלוויזיה. ב-22 בפברואר 2016 יצאה בהודעה לתקשורת שהיא גילתה על גבה נגע עורי שהתברר כסרטן ממאיר של מלנומה. למרוני שלושה ילדים. בתה הבכורה מנישואיה הראשונים ושני ילדיה הנוספים מנישואיה השניים. משנת 2016 היא בזוגיות עם פרי קרוס, שחקן רוגבי יוניון בעבר המשותק מגיל 19, בכל ארבעת הגפיים שלו (קוואדריפלג) וללא יכולת נשימה עצמונית. הם נפרדו לאחר כשנה. הראשונה ששחתה בשחייה רצופה 197 קילומטר, במשך 38:33 שעות, את תעלת יוקטן ממקסיקו לקובה (1 ביוני 1998). האישה שחצתה בשחייה את תעלת למאנש הלוך ושוב בזמן המהיר ביותר של 17:14 שעות (22 ביולי 1991). אדם השני בהיסטוריה שחצתה את מצר פלורידה מקובה לפלורידה ארצות הברית, מרחק של כ-180 קילומטר בעזרת כלוב נגד כרישים (12 במאי 1997). ב-2005 צורפה להיכל התהילה של שחיית המרתון העולמי (IMSHOF). Susie Maroney, באתר A Marathon Swimmers Federation project (באנגלית) Alex Greig, Former marathon swimmer Susie Maroney reveals she has cancer., Mamamia, February 22, 2016 (באנגלית) באתר The Sydney Morning Herald באתר Guinness World Records שיאי גינס באתר IMSHOF היכל התהילה של שחיית המרתון העולמי
פרנקוניה עילית

פרנקוניה העילית (בגרמנית: Oberfranken) היא מחוז מנהלי במדינת בוואריה בדרום גרמניה. היא מהווה חלק מן האזור ההיסטורי של פרנקוניה, שכלל גם את פרנקוניה התיכונה ואת פרנקוניה התחתית, כל האזורים הם היום חלק מבוואריה). מבחינה גאוגרפית, המחוז מצוי בין תורינגיה (צפונית לו); פרנקוניה תחתית ממערב לו; פרנקוניה המרכזית מדרום-מערב; הפאלץ העילי בדרום מערב; וסקסוניה וצ'כיה במזרח. בירת פרנקוניה עילית היא ביירוית (בה מתקיים פסטיבל ביירוית הנודע). בין הערים האחרות במחוז ניתן למנות את במברג, קובורג, הוף ופוֹרְשְהָיים. האזור ידוע כאזור של מבשלות בירה. יש בו יותר מ-200 מבשלות קטנות המייצרות כ-1000 סוגים שונים של בירות; וכתוצאה מכך, הכמות הגבוהה ביותר של מבשלות בירה לנפש בעולם. קיים גם מסלול תיירותי הקרוי "דרך המבשלות הפרנקונית" (Fränkische Brauereistraße), המחבר בין מבשלות שונות. במהלך התקופה הנאצית היה יוליוס שטרייכר הגאולייטר של פרנקוניה עילית, והוא זה שיזם ועודד רדיפת יהודים באזור עוד לפני תחילת עליית הנאצים לשלטון. מדיה וקבצים בנושא פרנקוניה עילית בוויקישיתוף אתר האינטרנט הרשמי של פרנקוניה עילית פרנקוניה עילית, ברשת החברתית פייסבוק פרנקוניה עילית, ברשת החברתית אינסטגרם פרנקוניה עילית, סרטונים בערוץ היוטיוב ערך זה הוא קצרמר בנושא גאוגרפיה של גרמניה. אתם מוזמנים לתרום לוויקיפדיה ולהרחיב אותו.
פרנקים סאלים

הפרנקים הסאלים (בלטינית: Salii) היו תת-קבוצה של הפרנקים המוקדמים, שהתיישבו בתקופת האימפריה הרומית צפונית ללימס באזור החוף שמעל לנהר הריין, כיום צפון הולנד, באזור הקרוי עד היום זאלנד ("ארץ הסאלים"). מוצאם מן הסיקמברי או הצ'אמאבי. מלכי השושלת המרובינגית, שכבשו את גאליה, היו ממוצא סאלי. החל מן המאה ה-3 קיימות עדויות היסטוריות המתארות את הסאלים כשבט לוחמים גרמאני, כשודדי ים וכ"Laeti", בני ברית של הרומאים. הסאלים הפכו לשבט הגרמאני הראשון שמוצאו מעבר ללימס, שהקים יישובי קבע בשטח האימפריה, תחילה בטוקסנדריה (כיום במרכז הולנד), ב-430 כבש כלודיו את קמברה וב-432 התיישבו באזור טורנה (כיום בפרובינציה של אינו בבלגיה). הסאלים אימצו את הזהות הפרנקית והפסיקו להופיע בשם "סאלי" החל מן המאה ה-5, זמן רב לפני שמוזכרים הפרנקים הריפוארים (אנ') הוזכרו לראשונה במסמך היסטורי. הלקס ריפואריה (Lex Ripuaria) מתוארך ל-630 והוא למעשה התפתחות מאוחרת יותר של החוקים הפרנקים בחוק הסאלי. לא הייתה חלוקה מאוחרת יותר בין סאלים וריפוארים בממלכת הפרנקים. אין לבלבל בין הסאלים לבין השושלת הסאלית שהופיעה כמה מאות שנים מאוחר יותר בימי הביניים בגרמניה. De Franken in Nederland - Dr.D.P.Blok, 1979, Bussum, Holland. ISBN 9022837394, p.17 F.Beyerle, Völksrechtliche Studien I-III, Zeitschrift der Savigny-Stiftung, germ. Abt. LXII 264vv, LXIII ivv; Ewig 450vv;487vv
סרנדיפיות

סֶרֶנְדִּיפִּיּוּת (באנגלית: serendipity; בעברית: תַּגְלִית אַגַּב) היא תגלית שיש בה אלמנט של מזל, שנעשית שלא בכוונה כאשר אדם מחפש דבר אחר. דוגמאות מפורסמות לסרנדיפיות הן גילוי קרני ה-X על ידי רנטגן וגילוי היכולות ההלוצינוגניות של ה-LSD בידי אלברט הופמן. את המונח סרנדיפיות, שנגזר משמה העתיק של סרי לנקה, טבע לראשונה הוראס וולפול במכתב שכתב לידידו ב-28 בינואר 1751: היה זה פעם כשקראתי מעשייה מטופשת שנקראת שלושת הנסיכים של סרנדיפ: כשהוד מעלתם טיילו, הם תמיד היו מגלים תגליות, על דרך המקרה ובפיקחות, על דברים שאחריהם לא תרו: לדוגמה, אחד מהם גילה שגמל שעיוור בעינו הימנית עבר באותה דרך לאחרונה, מאחר שהדשא היה אכול רק בצד השמאלי, היכן שהיה במצב גרוע יותר מבימין – עכשיו אתה מבין סרנדיפיות? אחת מן הדוגמאות היותר ראויות לציון של 'תושייה בעקבות תאונה' שכזו (מאחר שאתה חייב להבחין שאין תגלית של דבר אחריו אתה מחפש שבאה תחת הגדרה זו) קרתה ללורד שאפטסבורי שלי, שבזמן שסעד אצל הלורד צ'נסלור קלרנדון גילה את נישואיהם של דוכס יורק ושל גברת הייד, בזכות הכבוד שנתנה לה אמה בשולחן. בעקבות הסיפור התנ"כי על שאול, אשר "חיפש אתונות ומצא מלוכה" (שמואל א פרק ט'), הציע יובל נאמן את המילה "אתינות" כתחליף עברי לסרנדיפיות.[דרוש מקור] וולפול הגדיר סרנדיפיות כ'תגליות בדרך המקריות ובפיקחות, של דברים שלא תרו אחריהם' ("making discoveries, by accidents and sagacity, of things… not in quest of"). לא מספיקה הטעות עצמה אלא החוכמה להבין את משמעותה. כך, לדוגמה, כריסטופר קולומבוס אמנם גילה את יבשת אמריקה, אך לא עמד על היותה יבשת חדשה; ואלפי תפוחים נפלו מעצים במהלך המאות שלפני ניוטון, אך רק הוא הצליח לקשר אותם לתאוריה פיזיקלית. ניתן לסכם זאת בציטוט של המדען לואי פסטר, שאמר "במדעי התצפית המזל מעדיף את השכל המוכן". פרמקולוגיה וכימיה הן שדות המחקר שבהם סרנדיפיות היא הנפוצה ביותר. תוצאה לא מכוונת אהרן קנטורוביץ, מהאמבה עד איינשטיין, אוניברסיטת חיפה וזמורה ביתן, 2002. Solomon, Y., & Bronstein, J. (2016). Serendipity in legal information seeking behavior: Chance encounters of family-law advocates with court rulings, Aslib Journal of Information Management, 68(1), 112-134. doi: 10.1108/AJIM-04-2015-0056. Solomon, Y. (2017). Temporal aspects of info-serendipity. Temporalités - Revue de Sciences Sociales et Humaines, 24, paper 3523. מדיה וקבצים בנושא סרנדיפיות בוויקישיתוף גילויים סרנדיפיים במדע, אתר הידען אהרן קנטורוביץ, יצירתיות עיוורת, גליליאו אביטל להב, יצאו לחפש אתונות ומצאו מלוכה, באתר ynet, 23 בנובמבר 2008 ד"ר יובל דרור, סרנדיפיות: החדשנות בסכנה? בפודקאסט "עושים טכנולוגיה", 23 בנובמבר 2020 מונחים חדשים שאושרו במליאת האקדמיה, באתר האקדמיה ללשון העברית, ‏30 באפריל 2023 סרנדיפיות, במילון אוקספורד. As given by W. S. Lewis, ed., Horace Walpole's Correspondence, Yale edition, in the book by Theodore G. Remer, ed.: Serendipity and the Three Princes, from the Peregrinaggio of 1557, Edited, with an Introduction and Notes, by Theodore G. Remer, Preface by W.S. Lewis. University of Oklahoma Press, 1965. LCC 65-10112 סולומון, י. (2017). 'פרד עיוור בעין ימין': חינוך לאתינות במידע. במעגלי חינוך, 7, 78-86. https://www.dyellin.ac.il/sites/default/files/journals/journaleducation/edition7/yosefsolomon-final5.pdf.
געש (פירושונים)

האם התכוונתם ל... געש – קיבוץ במחוז המרכז בישראל הר געש – מבנה גאולוגי הנוצר כאשר מאגמה מגיעה אל פניו של כוכב לכת עוצבת געש (אוגדה 36) - אוגדה משוריינת סדירה בפיקוד הצפון בצה"ל אח"י געש (סער 3) – ספינת טילים מדגם סער 3 אח"י געש (סער 5) – ספינת טילים מדגם סער 5 חיים געש – ראש מועצת פרדס חנה-כרכור, קצין בכיר בחיל הים
אנריקה, מלך פורטוגל

אנריקה, המלך החשמן (31 בינואר 1512 - 31 בינואר 1580), המכונה אנריקה הצנוע (Henrique o Casto או, כאמור, החשמן Cardeal Dom Henrique) היה מלך פורטוגל השבעה עשר, בין 1578 ל-1580. הוא השליט המקובל האחרון בהיסטוריה של פורטוגל מבית אביש. אנריקה נולד ב-31 בינואר 1512 בליסבון, למנואל הראשון, מלך פורטוגל ולמריה מאראגון, מלכת פורטוגל, בתם של פרננדו השני, מלך אראגון ואיזבלה הראשונה, מלכת קסטיליה. הוא חי תקופה ארוכה באבורה, שם הוא גם הקים אוניברסיטה ישועית. אנריקה ידוע בהיסטוריה היהודית כמי שהיה האינקוויזיטור הגדול הראשון באינקוויזיציה הפורטוגזית. ב-1578 נקרא לרשת את כס המלוכה, לאחר שנכדו של אחיו, סבשטיאו, נהרג בקרב אל-קסר אל-כביר. הוא היה כבר מבוגר כשעלה לכס המלוכה ומת שנתיים לאחר מכן, ב-1580. מכיוון שהיה מחויב לפרישות מתוקף היותו קרדינל קתולי, לא הותיר אחריו צאצאים, ומותו עורר משבר בפורטוגל (לאחר מותו עלה לשלטון ל-20 יום אנטוניו, אב המנזר של קראטו, אך לא הצליח ליצור לגיטימציה מלאה לשלטונו), שגרם בסופו של דבר להשתלטות פליפה השני, מלך ספרד על פורטוגל. מדיה וקבצים בנושא אנריקה, מלך פורטוגל בוויקישיתוף אנריקה, מלך פורטוגל, באתר "Find a Grave" (באנגלית) אנריקה, מלך פורטוגל, באתר אנציקלופדיה בריטניקה (באנגלית) יש הרואים בו את מלך פורטוגל ה-18, בהחשיבם גם את תקופת כהונתה של המלכה ביאטריש